ՀԱՍՏԱՏՎԱԾ Է

Եվրասիական միջկառավարական խորհրդի 2016 թվականի ապրիլի 13-ի թիվ 1 որոշմամբ

**ՀԱՅԵՑԱԿԱՐԳ**

Հաստոցաշինության եվրասիական ինժինիրինգային կենտրոնի ստեղծման

I. Ընդհանուր դրույթներ

Սույն հայեցակարգը մշակված է՝ «Հաստոցաշինության եվրասիական

ինժինիրինգային կենտրոնի ստեղծման հայեցակարգի մշակման մասին» Եվրասիական միջկառավարական խորհրդի 2015 թվականի փետրվարի 6-ի թիվ 5 կարգադրության իրագործման նպատակներով:

Եվրասիական ինժինիրինգային կենտրոնի (այսուհետ՝ Ինժինիրինգային կենտրոն) ստեղծման իրավական հիմք են՝ «Եվրասիական տնտեսական միության շրջանակներում արդյունաբերական համագործակցության հիմնական ուղղությունների մասին» Եվրասիական միջկառավարական խորհրդի 2015 թվականի սեպտեմբերի 8–ի թիվ 9 որոշումը.

«Եվրասիական տնտեսական միության մասին» 2014 թվականի մայիսի 29-ի պայմանագրի 92-րդ հոդվածի 4–րդ կետի 5–րդ ենթակետը եւ 9–րդ կետի 2-րդ ու 4-րդ ենթակետերը։

Սույն հայեցակարգի նպատակներով՝ «ինժինիրինգային ծառայություններ» հասկացությունն օգտագործվում է «Եվրասիական տնտեսական միության մասին»

2014 թվականի մայիսի 29-ի պայմանագրի թիվ 18 հավելվածով սահմանված իմաստով։

Ինժինիրինգային կենտրոնը բաց է դրան՝ Եվրասիական տնտեսական միության անդամ պետությունների միանալու համար։

II. Ինժինիրինգային կենտրոնի ստեղծման նպատակահարմարության հիմնավորումը

Ինժինիրինգային կենտրոնի գործունեությունն ուղղված է արտադրական գործընթացներում նորարարական որոշումների ձեւավորմանը՝ Եվրասիական տնտեսական միության անդամ պետությունների (այսուհետ համապատասխանաբար՝ Միություն, անդամ պետություններ) արդյունաբերության նոր տեխնոլոգիական տնտեսաձեւին, ինչպես նաեւ արդյունաբերական արտադրության՝ սպասարկման ուղղվածությամբ մոդելին անցումն ապահովելու նպատակով:

Ինժինիրինգային կենտրոնի ստեղծման անհրաժեշտությունը պայմանավորված է անդամ պետությունների կայուն սոցիալ–տնտեսական զարգացումն ապահովելու պահանջով։

Արտադրության միջոցների զարգացման բարձր մակարդակն ապահովում է մեքենաշինության զարգացման տեխնոլոգիական մակարդակը, նորարարության ծավալը եւ մրցունակությունը։

Անդամ պետությունների կոնստրուկտորա–տեխնոլոգիական ներուժի զարգացման անհրաժեշտությունը պայմանավորված է մեքենաշինության ոլորտում սարքավորումների զգալի մաշվածությամբ, որը Միությունում միջինը հասնում է 70 տոկոսի։

Անդամ պետությունների արդյունաբերության արդիականացման համար ներգրավվում են զգալի ծավալի միջոցներ։

2015-2020 թվականներին անդամ պետությունների մեքենաշինական արտադրության զարգացման ծրագրային փաստաթղթերով նախատեսվում է պետական բյուջեներից մոտ 32 մլրդ ԱՄՆ դոլարի հատկացում, որից մեքենաշինության համար արտադրության միջոցների գնման համար պլանավորվում է յուրաքանչյուր տարի ուղղել ավելի քան 2 մլրդ ԱՄՆ դոլար։

Դրա հետ մեկտեղ, անդամ պետությունների արդյունաբերական ձեռնարկություններում սարքավորումների պահանջարկը ներկայումս առավելապես ապահովվում է ներմուծման հաշվին։ Այսպես, գնվող հաստոցային սարքավորումների 90 տոկոսը կազմում է օտարերկրյա արտադրողների արտադրանքը։

Կրկնակի նշանակության ապրանքների եւ տեխնոլոգիաների արտահանումը զարգացած երկրներից սահմանափակված է Վասսենաարյան պայմանավորվածություններով, որոնք ճշգրտությամբ, արտադրողականությամբ եւ տեխնոլոգիաների նորարարությամբ առավել ժամանակակից բնութագրեր ունեցող հաստոցային սարքավորումների 30–ից ավելի դիրքերի մատակարարումը զսպում են։ Արտահանման արգելքը կանոնակարգվում է նաեւ արտահանման վերահսկման շրջանակներում ազգային փաստաթղթերով եւ Խորհրդի 2012 թվականի ապրիլի 19–ի թիվ 388/2012 (ԵՄ) կանոնակարգով։ Սահմանափակումը տարածվում է հետեւյալ խմբերի «բարդ» հաստոցների վրա՝ 6 միկրոմետրից բարձր ճշգրտությամբ խառատային եւ ֆրեզերային հաստոցների, 3 միկրոմետրից բարձր ճշգրտությամբ հղկման հաստոցների, համաժամանակյա հնգակոորդինատ հաստոցների, ինչպես նաեւ ծրագրային ապահովում՝ հաստոցների նշված կատեգորիաների համար։

Զարգացած արդյունաբերությամբ երկրներում արտադրության միջոցների թարմացումը տեղի է ունենում յուրաքանչյուր 7-10 տարին մեկ, ինչն ապահովում է արդյունաբերության յուրաժամանակյա անցումը տեխնոլոգիական հերթական նոր տնտեսաձեւին։

Գերմանիայի եւ Չինաստանի պես համաշխարհային առաջատարներից ռազմավարական նախաձեռնություններն ուղղված են այդ երկու պետությունների տնտեսությունների մրցակցային առավելությունների ուժեղացմանը՝ ապագա տեխնոլոգիական տնտեսաձեւում՝ «թվային արդյունաբերությունում», իրենց արտադրական համալիրների կերպափոխության միջոցով, ինժինիրինգի եւ տեխնոլոգիաների փոխադարձ տրանսֆերի զարգացման միջոցով:

Ներկայումս արդեն պայմանավորվածություն է ձեռք բերվել Գերմանիայի եւ Չինաստանի միջեւ՝ «Industry 4.0» (Գերմանիա) եւ «Made in China 2025» (Չինաստան) ազգային արդյունաբերական ռազմավարությունների զուգակցման բազային սկզբունքների վերաբերյալ: Սույն համաձայնությամբ ենթադրվում է երկրների համատեղ գործողություններ՝ տվյալների փոխանցման կապուղիների պաշտպանության եւ մտավոր սեփականության իրավունքների պաշտպանության արդյունավետության բարձրացման ուղղությամբ, ինչպես նաեւ Գերմանիայի եւ Չինաստանի պետական մարմինների համատեղ աշխատանք՝ ապագա տեխնոլոգիական տնտեսաձեւի միասնական ստանդարտների ստեղծման ուղղությամբ: Վերը նշված ազգային ծրագրերի շրջանակներում նախատեսված է օժանդակություն կրիտիկական տեխնոլոգիաների զարգացմանը եւ յուրացմանը. որպես այդպիսիք սահմանված են ծրագրային ապահովումը, «ամպային» տվյալների շտեմարանները, ռոբոտատեխնիկան, ռադիոհաճախական նույնականացումը, սենսորները:

2014 թվականի արդյունքներով ինժինիրինգային ծառայությունների համաշխարհային շուկայի ծավալը կազմել է 783 մլրդ ԱՄՆ դոլար (75 տոկոսը՝ շինարարական ինժինիրինգի մասնաբաժին, 25 տոկոսը՝ ինժինիրինգի խորհրդատվական, տեխնոլոգիական եւ այլ տեսակներ):

Անդամ պետությունների համախառն մասնաբաժինը տեխնոլոգիական ինժինիրինգի համաշխարհային շուկայում կազմում է 1 տոկոս։ Ընդ որում, Միության ինժինիրինգային ծառայությունների շուկան ընդհանուր առմամբ՝ ներառյալ շինարարական ինժինիրինգը, կազմում է մոտավորապես 5 տոկոս։ Անդամ պետությունների համալիր ինժինիրինգային պահանջները ներկայումս առավելապես բավարարվում են օտարերկրյա ընկերությունների կողմից։

Անդամ պետություններում հաստոցաշինության եւ դրա հարակից ճյուղերի զարգացման կրիտիկական հետ մնալը պայմանավորված է վերջին տարիների ընթացքում հաստոցաշինության ճյուղի մշակումների մեջ ոչ բավարար ներդրումներով։ Պետական ծրագրերի իրագործման արդյունքում ստացված մշակումները մասնավոր ընկերությունների կողմից կարող են ներդրվել միայն անդամ պետությունից համապատասխան թույլտվություն ստանալու դեպքում, քանի որ դրանց իրավատերը պետությունն է:

Անդամ պետությունների պետական ծրագրերի վերլուծությունը ցույց է տվել, որ հաստոցաշինության ոլորտում գիտահետազոտական եւ փորձարարա– կոնստրուկտորական մշակումների համար միջոցների հատկացումն անդամ պետությունների կողմից իրականացվում է հետեւյալ կերպ՝

Բելառուսի Հանրապետությունում 2013–2015 թվականներին հատկացվել է 14 մլրդ բելառուսական ռուբլի.

Ռուսաստանի Դաշնությունում 2014–2016 թվականներին նախատեսված է մոտ 0,7 մլրդ ռուսական ռուբլու բյուջետային ֆինանսավորում.

Հայաստանի Հանրապետությունում հաստոցաշինության ոլորտի զարգացման համար միջոցների հատկացում նախատեսված չէ: Ճշգրիտ մեքենաշինության ոլորտում Հայաստանի Հանրապետության արդյունաբերական քաղաքականության ռազմավարության իրագործման 2012-2015 թվականների միջոցառումների ծրագրով նախատեսված է 6 ռազմավարական ուղղություն` ներառյալ նորարարություններին աջակցելը եւ հնարավորությունները զարգացնելը։ Նորարարություններին աջակցումն իր մեջ ներառում է մտավոր սեփականության պաշտպանության համակարգի կատարելագործման միջոցառումներ։

Ղազախստանի Հանրապետությունում՝ Ղազախստանի Հանրապետության Նախագահի 2014 թվականի օգոստոսի 1–ի թիվ 874 հրամանագրով հաստատված՝ Ղազախստանի Հանրապետության 2015-2019 թվականների արդյունաբերական–նորարարական զարգացման պետական ծրագրով հաստոցաշինության ճյուղի զարգացման համար միջոցների հատկացում նախատեսված չէ. միեւնույն ժամանակ, գերակայություն է տրվում գերակա ոլորտներում փոքր եւ միջին բիզնեսի հիման վրա սպասարկման եւ ինժինիրինգային ծառայությունների զարգացմանը (ագրոքիմիա, ավտոմոբիլաշինություն, էլեկտրասարքավորումներ, գյուղատնտեսական մեքենաշինություն, երկաթուղային մեքենաշինություն, լեռնահանքային արդյունաբերության համար մեքենաների եւ սարքավորումների արտադրություն, նավթագազային մեքենաշինություն)։ Այդ թվում՝ «Նազարբաեւ Համալսարան» համախմբի գիտական պարկի շրջանակներում պլանավորվում է հետեւյալ համախմբերի ստեղծումը՝ երկրաբանական համախումբ, տեղեկատվական հաղորդակցական տեխնոլոգիաների համախումբ, ինժինիրինգի համախումբ (վերականգնվող էներգետիկա, տիեզերական տեխնոլոգիաներ), կենսաբժշկական համախումբ։

Ներկայումս Միության տարածքում արդյունաբերական ռոբոտատեխնիկայի զարգացման գործող ծրագրեր չկան («AutoNet» եւ «AeroNet» ռուսական ծրագրերն ուղղված են սպասարկող ռոբոտների հատվածին): Միաժամանակ, անդամ պետությունների ծրագրային փաստաթղթերի համաձայն, Հայաստանի Հանրապետության, Բելառուսի Հանրապետության, Ղազախստանի Հանրապետության եւ Ռուսաստանի Դաշնության համար ռոբոտատեխնիկան գերակա ուղղություն է արդյունաբերության զարգացման համար:

Լիամասշտաբ գիտական եւ արտադրական ներուժի վերականգնումը պահանջում է զգալի ֆինանսական եւ մտավոր ջանքեր եւ արդիական է բոլոր անդամ պետությունների համար։ Ընդ որում, անդամ պետությունների ունեցած ռեսուրսների կենտրոնացման եւ դրանց առավելագույն արդյունավետ օգտագործման անհրաժեշտություն է առաջանում։

Ինժինիրինգային կենտրոնը կոչված է միավորելու անդամ պետությունների նորարարական ներուժը՝ մեքենաշինության ճյուղը արտադրության միջոցներով ապահովելու, անդամ պետություններում առկա տեխնոլոգիաների մասով՝ անդամ պետությունների արդյունաբերական ձեռնարկությունների հասանելիությունն օպտիմալացնելու համար, ինչպես նաեւ առավել ժամանակակից համաշխարհային տեխնոլոգիաների եւ մշակումների հասանելիությունն ապահովելու նպատակով անդամ պետությունների հնարավորություններն օգտագործելու համար։

III. Ինժինիրինգային կենտրոնի նպատակները եւ խնդիրները, ինչպես նաեւ դրանց իրագործման մեխանիզմները

Ինժինիրինգային կենտրոնը մատուցում է ինժինիրինգային ծառայություններ:

Ինժինիրինգային կենտրոնը եւ դրա տարրերը (իրավասությունների կենտրոնները) ստեղծում են անդամ պետությունները՝ ելնելով իրենց ազգային գերակայություններից:

Ինժինիրինգային կենտրոնի գործունեության մեջ պետք է առավելագույնս օգտագործվի անդամ պետությունների գիտական եւ արտադրական ներուժը։

Ինժինիրինգային կենտրոնի գործունեության հիմնական նպատակներն են նորարարական տեխնոլոգիական որոշումները մշակելն ու անդամ պետությունների մեքենաշինական համալիրների արտադրական գործընթացներում դրանց ներդրմանն աջակցելը։

Ինժինիրինգային կենտրոնի գործունեության հիմնական խնդիրներն են՝

երկարաժամկետ կանխատեսումը եւ հաստոցաշինության ու դրա հարակից ճյուղերի զարգացման ուղղություններով առաջարկների մշակումը.

անդամ պետությունների մեքենաշինական ձեռնարկությունների արտադրական գործընթացներում համաշխարհային մակարդակի ժամանակակից եւ նորարարական տեխնոլոգիաների ներդրմանն աջակցումը.

անդամ պետությունների արտադրական հզորությունների արդյունավետ օգտագործմանն ու նոր մեքենաշինական ձեռնարկությունների տեխնոլոգիական հագեցվածությանն ուղղված առաջարկների մշակումը՝ մեքենաշինական համալիրների փոխշահավետ զարգացման համար.

անդամ պետությունների մեքենաշինական ձեռնարկությունների արդիականացմանն ուղղված համատեղ կոոպերացիոն նախագծերի իրագործումը եւ երրորդ երկրներից ու անդամ պետությունների տարածքներում ժամանակակից եւ նորարարական տեխնոլոգիաների տրանսֆերտին աջակցումը.

անդամ պետությունների ձեռնարկությունների կողմից մեքենաշինության ճյուղի համար համատեղ արտադրված արտադրական միջոցների որակի որոշմանն ուղղված մոտեցումների կատարելագործումը.

համատեղ արտադրված բարձր տեխնոլոգիական արտադրանքի արտահանման ներուժի զարգացումը (անդամ պետությունների տարածքներում մրցունակ արտադրական միջոցների ստեղծումը).

հաստոցաշինության եւ դրա հարակից ճյուղերում կադրային ներուժի զարգացմանն աջակցումը.

արտադրանքի կենսական ցիկլի՝ սպասարկման ուղղվածությամբ մոդելի ձեւավորումը։

Նշված խնդիրների իրագործման համար Ինժինիրինգային կենտրոնն օգտագործում է հետեւյալ մեխանիզմները՝

կոնկրետ ապրանքների, ճյուղերի, արտադրության տեսակների արտաքին եւ ներքին շուկայական վիճակի (կոնյունկտուրայի) փոփոխությունների, համաշխարհային միտումների վերլուծական հետազոտություններ.

տնտեսության գերակա ճյուղերում պահանջված հեռանկարային տեխնոլոգիական լուծումների թարմացվող ցանկի ձեւավորում.

անդամ պետությունների միջեւ տեղեկատվության փոխանակմանն աջակցում, մեքենաշինության համար արտադրության հեռանկարային միջոցների մշակում (ներառյալ գիտահետազոտական եւ փորձարարա– կոնստրուկտորական մշակումները).

յուրացված (մշակման համար նախատեսվող) տեխնոլոգիաների տվյալների միասնական էլեկտրոնային բանկի օգտագործում.

շահագրգիռ արտադրողների եւ նորարարական ենթակառուցվածքի օբյեկտների, այդ թվում՝ համաշխարհային տեխնոլոգիական առաջատարների՝ ներառյալ անդրազգային կորպորացիաների հետ փոխգործակցության ընդլայնում եւ փորձի փոխանակում.

մեքենաշինական ձեռնարկությունների արդիականացման նախագծերի արդյունավետության գնահատում (տեխնոլոգիական եւ էներգետիկ աուդիտ).

Ինժինիրինգային կենտրոնի՝ արտադրության օպտիմալացմանը եւ արդյունավետության բարձրացմանն ուղղված առաջարկներ ներառող եզրակացությունների նախապատրաստում.

Միության ընդհանուր շուկայում անդամ պետությունների մեքենաշինական արտադրանքի մասնաբաժնի ավելացմանը եւ արտադրության տեղայնացման փուլ առ փուլ բարձրացմանն աջակցում.

բարձր տեխնոլոգիական արտադրանքի արտադրության ռացիոնալ կոոպերացիոն շղթաների մշակում՝ նորարարական ենթակառուցվածքի օբյեկտների եւ զարգացման ինստիտուտների հետ փոխգործակցության ժամանակ մեքենաշինական ձեռնարկությունների ներուժի հաշվառմամբ.

արդյունաբերական արտադրանքի սուբկոնտրակտացիայի համակարգի զարգացմանն աջակցում.

հաստոցաշինության եւ դրա հարակից ճյուղերում օգտագործվող բաղադրամասային բազա արտադրող կազմակերպությունների համար որակի կառավարման ստանդարտի մշակում ու ներդրում՝ նախագծային կառավարման կորպորատիվ ստանդարտների ներդրման եւ գիտահետազոտական ու փորձարարա–կոնստրուկտորական մշակումների իրագործման ռիսկերի կառավարման հաշվառմամբ.

զարգացման ինստիտուտների գործիքների եւ մեխանիզմների, այդ թվում՝ լիզինգային գործառնությունների ֆինանսավորման, արժութային ռիսկերի ապահովագրման եւ նվազեցման գործիքների օգտագործում՝ համատեղ արտադրված արտադրանքի արտահանման առաջխաղացման նպատակով.

մասնակցություն երրորդ երկրներում ցուցահանդեսատոնավաճառային ու էքսպոզիցիոն գործունեությանը, մարքեթինգային եւ իմիջի բարձրացմանն ուղղված միջոցառումներին.

հաստոցաշինության եւ դրա հարակից ճյուղերի ձեռնարկությունների ու մեքենաշինության համար կադրերի պատրաստումն իրականացնող տեխնիկական կրթական հաստատությունների միջեւ արդյունավետ համագործակցությանն ուղղված առաջարկների մշակում, այդ թվում՝ մասնագիտական ստանդարտների ձեւավորում.

«WorldSkills» շարժման զարգացմանն աջակցում.

արտադրության մշակվող միջոցների համար բաղադրամասային բազայի միասնականացում եւ դրա հարմարեցում թողարկվող սարքավորումներին.

արտադրության միջոցների համար բաղադրամասային բազայի արտադրության տեղայնացման մեխանիզմների օգտագործում. սպասարկման ծառայությունների հեռավար մատուցում.

արտադրության միջոցների սպասարկման ծառայությունների ցանցի զարգացում.

հաստոցաշինության ոլորտում թվային ծրագրային կառավարման համակարգերի համար միասնական ծրագրային միջավայրի եւ միասնականացված ծրագրային ապահովման ստեղծում:

Ինժինիրինգային կենտրոնի առավել արդյունավետ գործունեության ապահովման նպատակով անդամ պետությունների որոշմամբ կարող են շտկվել խնդիրները եւ դրանց իրագործման մեխանիզմները, կիրառվել պետական օժանդակության մեխանիզմներ։

Ինժինիրինգային կենտրոնի կողմից իրականացվում է անդամ պետությունների տարածքներում արտադրվող արտադրանքի ցանկի ձեւավորման առաջարկների նախապատրաստումը, որի վարումն իրականացնում է Հանձնաժողովը՝ օգտագործելով Միության ինտեգրված տեղեկատվական համակարգը։

Հանձնաժողովի կամ անդամ պետությունների հարցմամբ՝ նշված ցանկում ընդգրկված արտադրանքի համար Ինժինիրինգային կենտրոնի կողմից նախապատրաստվում են՝

եզրակացություններ Միության տարածքում ներմուծվող արտադրանքի անալոգների առկայության վերաբերյալ,

եզրակացություններ Եվրասիական տնտեսական միության միասնական մաքսային սակագնի ներմուծման մաքսատուրքերի դրույքաչափերի փոփոխման նպատակահարմարության վերաբերյալ,

առաջարկներ արտադրության արդիականացման ազգային ծրագրերի իրագործման ժամանակ անդամ պետությունների կողմից այլ անդամ պետությունների արտադրողների հնարավորությունների հաշվառման վերաբերյալ։

IV. Ինժինիրինգային կենտրոնի գործունեության ակնկալվող արդյունքները

Ինժինիրինգային կենտրոնի գործունեության արդյունքներով պլանավորվում է հասնել հետեւյալ արդյունքներին՝

անդամ պետությունների ձեռնարկությունների համար Ինժինիրինգային կենտրոնի մշակած տեխնոլոգիաներին եւ նորարարական արտադրանքին հասանելիության հավասար պայմանների ապահովում.

հաստոցային արտադրանքի արտադրության ընդհանուր ծավալում բարձր տեխնոլոգիական արտադրանքի, այդ թվում՝ կոմպլեկտավորողների (թվային ծրագրային կառավարման, ծրագրային ապահովման, հաղորդակների) մասնաբաժնի ավելացում՝ մինչեւ 30 տոկոս.

հաստոցաշինության եւ դրա հարակից ճյուղերի մեջ ներդրումների ծավալի աճ եւ տեխնոլոգիական նորարարությունների ծախսերի ավելացում (Միությունում ներկայումս նորարարությունների ծախսերի մակարդակը միջինը կազմում է ՀՆԱ–ի 1,35 տոկոսը).

հաստոցաշինության եւ դրա հարակից ճյուղերում կադրային ներուժի աճ, ամենից առաջ, արտադրության միջոցների նախագծման ոլորտում, հաստոցաշինության ոլորտում երիտասարդ մասնագետների համար աշխատանքի գրավչության ապահովում.

հաստոցաշինական ձեռնարկությունների առկա եւ ստեղծվող հզորությունների ներբեռնման մակարդակի բարձրացում։

Այսպիսով, Ինժինիրինգային կենտրոնի ստեղծումն ուղղված է արդյունաբերության բարձր տեխնոլոգիական ճյուղերի տեխնիկական առաջընթացի տեմպերը, անդամ պետությունների մեքենաշինական արտադրանքի մրցունակության մակարդակը եւ անդամ պետությունների տնտեսությունների զարգացման անկախության ու կայունության աստիճանը որոշող արդյունաբերական արտադրությունների զարգացման տեխնոլոգիական գործընթացների կառավարման առանցքային խնդիրների լուծմանը։

Ինժինիրինգային կենտրոնի ստեղծմամբ կապահովվի անդամ պետությունների արդյունաբերության ճյուղերի տեխնոլոգիական հնարավորությունների զարգացումը երկարատեւ հեռանկարում եւ տեխնիկական հիմքի ստեղծումը՝ մեքենաշինական արտադրանքի որակի, տնտեսական աճի եւ մրցունակության բարձրացման համար բարձր տեխնոլոգիական մեքենաշինական արտադրանքի համաշխարհային շուկաներում։ Ինժինիրինգային կենտրոնի գործունեությունը կնպաստի անդամ պետությունների արդյունաբերական համալիրների ինտեգրմանը։

V. Ինժինիրինգային կենտրոնի կազմակերպաիրավական ձեւը

Ինժինիրինգային կենտրոնի կազմակեպաիրավական ձեւը, գտնվելու վայրը, կառուցվածքը եւ հաստիքների թիվը սահմանվում են հիմնադիր փաստաթղթերով։ Անդամ պետություններն ինքնուրույն են որոշում Ինժինիրինգային կենտրոնի հիմնադիրներին:

Յուրաքանչյուր անդամ պետություն որոշում է ազգային համակարգողի (այսուհետ՝ ազգային համակարգող) գործառույթներով օժտվող կազմակերպությունը (արտադրական կամ գիտական կազմակերպություն), որը պատասխանատու է Ինժինիրինգային կենտրոնի աշխատանքում մասնակցություն ունեցող անդամ պետությունում նորարարական գործունեության զարգացման համար։ Ազգային համակարգողների կազմն ամրագրված է Ինժինիրինգային կենտրոնի հիմնադիր փաստաթղթերում։

Ինժինիրինգային կենտրոնի հիմնադիր փաստաթղթերին համապատասխան որոշված կառավարող մարմինը ձեւավորում է Ինժինիրինգային կենտրոնի գործունեության ռազմավարությունը, սահմանում է գիտատեխնիկական համագործակցության եւ համատեղ մշակումների հիմնական ուղղությունները, ապահովում է

հաստոցաշինության եւ դրա հարակից ճյուղերի ոլորտում գիտահետազոտական եւ փորձարարա–կոնստրուկտորական մշակումների ազգային ու համատեղ ծրագրերի մոնիթորինգը, ինչպես նաեւ ներմուծվող սարքավորումների անալոգների արտադրության առկայության մասին եզրակացությունների տրամադրումը։

Ինժինիրինգային կենտրոնը փոխգործակցում է Եվրասիական տնտեսական հանձնաժողովի հետ՝ Եվրասիական տնտեսական հանձնաժողովին կից ստեղծված Արդյունաբերական հարցերով խորհրդատվական կոմիտեի շրջանակներում։

VI. Ինժինիրինգային կենտրոնի շրջանակներում գիտատեխնիկական համագործակցությունը

Ինժինիրինգային կենտրոնը կանխատեսում է մեքենաշինության պահանջները եւ արտադրության միջոցների ու աշխատանքի պարագաների զարգացման համար հեռանկարային խորշերը, ձեւավորում է տնտեսության գերակա ճյուղերում պահանջված հեռանկարային տեխնոլոգիական լուծումների թարմացվող ցանկը:

Գիտատեխնիկական ոլորտում կոոպերացիայի ապահովման նպատակներով ձեւավորվում են Եվրասիական տեխնոլոգիական հարթակներ: Ինժինիրինգային կենտրոնի՝ որպես հաստոցաշինության ոլորտում տեխնոլոգիական զարգացման ինտեգրողի եւ տեխնոլոգիական հարթակների՝ որպես գիտական համագործակցության օպերատորների համատեղ աշխատանքով պետք է հնարավորություն ընձեռվի ստեղծվող կառույցներին ավելի արդյունավետ համապատասխանել առկա տեխնոլոգիական մարտահրավերներին եւ, վերջին հաշվով, ապահովել Միության արդյունաբերական համալիրը արտադրության ժամանակակից միջոցներով:

ՀԱՎԵԼՎԱԾ

Հաստոցաշինության եվրասիական ինժինիրինգային կենտրոնի ստեղծման հայեցակարգի

Հաստոցաշինության եվրասիական ինժինիրինգային կենտրոնի գործունեության խնդիրները, դրանց իրագործման մեխանիզմները եւ արդյունքները

| Խնդիր | Խնդրի իրագործման մեխանիզմ | Արդյունք |
| --- | --- | --- |
| 1. Հաստոցաշինության եւ դրա հարակից ճյուղերի զարգացման ուղղություններով երկարաժամկետ կանխատեսում եւ առաջարկների մշակում
 | կոնկրետ ապրանքների, ճյուղերի, արտադրության տեսակների արտաքին եւ ներքին շուկայական վիճակի (կոնյունկտուրայի) փոփոխությունների, համաշխարհային միտումների վերլուծական հետազոտություններ | հաստոցաշինության եւ դրա հարակից ճյուղերի զարգացման կանխատեսումԵվրասիական ինժինիրինգային կենտրոնի (այսուհետ՝ Ինժինիրինգային կենտրոն)՝ հաստոցաշինության եւ դրա հարակից ճյուղերի զարգացմանն ուղղված առաջարկներ  |
|  | տնտեսության գերակա ճյուղերում պահանջված հեռանկարային տեխնոլոգիական լուծումների թարմացվող ցանկի ձեւավորում | հեռանկարային գիտահետազոտական եւ փորձարարա–կոնստրուկտորական մշակումների ցանկտնտեսության գերակա ճյուղերում պահանջված հեռանկարային տեխնոլոգիական լուծումների ցանկ |
| 1. Անդամ պետությունների մեքենաշինական ձեռնարկությունների արտադրական գործընթացներում համաշխարհային մակարդակի ժամանակակից եւ նորարարական տեխնոլոգիաների ներդրման աջակցում
 | Եվրասիական տնտեսական միության անդամ պետությունների միջեւ (այսուհետ՝ անդամ պետություններ) տեղեկատվության փոխանակմանն աջակցում, մեքենաշինության համար արտադրության հեռանկարային միջոցների մշակում (ներառյալ գիտահետազոտական եւ փորձարարա–կոնստրուկտորական մշակումները) | կրկնօրինակման բացակայության վերաբերյալ Ինժինիրինգային կենտրոնի եզրակացությունների թիվըհամատեղ գիտահետազոտական եւ փորձարարա–կոնստրուկտորական մշակումների թիվն ու դրանց ֆինանսավորման ծավալը |
|  | յուրացված (մշակման համար նախատեսվող) տեխնոլոգիաների տվյալների միասնական էլեկտրոնային բանկի օգտագործում |  |
|  | շահագրգիռ արտադրողների եւ նորարարական ենթակառուցվածքի օբյեկտների, այդ թվում՝ համաշխարհային տեխնոլոգիական առաջատարների հետ՝ ներառյալ անդրազգային ձեռնարկությունները, փոխգործակցության ընդլայնում եւ փորձի փոխանակում | ձեռնարկությունների արդիականացման համար կնքված պայմանագրերի թիվը, այդ թվում՝ զարգացման ինստիտուտների համաֆինանսավորմամբ |
| 1. Անդամ պետությունների արտադրական հզորությունների արդյունավետ օգտագործմանն ու մեքենաշինական ձեռնարկությունների տեխնոլոգիական հագեցվածությանն ուղղված առաջարկների մշակում՝
 | մեքենաշինական ձեռնարկությունների արդիականացման նախագծերի արդյունավետության գնահատում (տեխնոլոգիական եւ էներգետիկ աուդիտ) | ըստ նոր մեքենաշինական ձեռնարկությունների արդյունավետության գնահատման արդյունքների՝ օպտիմալացված ծախսերի գումարը  |
| մեքենաշինական համալիրների փոխշահավետ զարգացման համար  | արտադրության արդյունավետության բարձրացման եւ օպտիմալացման առաջարկներ ներառող՝ Ինժինիրինգային կենտրոնի եզրակացությունների նախապատրաստումՄիության ընդհանուր շուկայում անդամ պետությունների մեքենաշինական արտադրանքի մասնաբաժնի ավելացմանն ու արտադրության տեղայնացման փուլ առ փուլ բարձրացմանն աջակցում | Ինժինիրինգային կենտրոնի եզրակացությունների թիվըանդամ պետությունների տարածքներում արտադրվող արտադրանքի ցանկին համապատասխան՝ անդամ պետությունների տարածքներում արտադրանքի արտադրության առկայության վերաբերյալ եզրակացությունների թիվը |
|  |  | Ինժինիրինգային կենտրոնի առաջարկները՝ անդամ պետությունների արդյունաբերական արտադրությունների օժանդակությանն ուղղված միջոցառումների ծրագրում ընդգրկելու համար (այդ թվում՝ այնպիսի գործիքների օգտագործման հաշվին, ինչպիսիք են պետական եւ կորպորատիվ գնումները, երկարաժամկետ պայմանագրերի տեղաբաշխումը, փոխշահավետ արդյունաբերական կոոպերացիայի եւ սուբկոնտրակտացիայի հեռանկարային ձեւերի զարգացումը, ֆինանսական օժանդակության տարբեր գործիքները, արդյունաբերական նորարարական ենթակառուցվածքի զարգացումը) |
|  |  | Եվրասիական տնտեսական հանձնաժողովի կամ անդամ պետությունների հարցմամբ նախապատրաստված՝ Եվրասիական տնտեսական միության միասնական մաքսային սակագնի ներմուծման մաքսատուրքերի դրույքաչափերի փոփոխման նպատակահարմարության վերաբերյալ եզրակացությունների թիվը |
| 1. Անդամ պետությունների մեքենաշինական ձեռնարկությունների արդիականացման համատեղ կոոպերացիոն նախագծերի իրագործում եւ երրորդ երկրներից ու անդամ պետությունների տարածքներում ժամանակակից եւ նորարարական տեխնոլոգիաների տրանսֆերտին աջակցում
 | բարձր տեխնոլոգիական արտադրանքի արտադրության ռացիոնալ կոոպերացիոն շղթաների մշակում՝ նորարարական ենթակառուցվածքի օբյեկտների եւ զարգացման ինստիտուտների հետ փոխգործակցության ժամանակ մեքենաշինական ձեռնարկությունների ներուժի հաշվառմամբ | մեքենաշինական ձեռնարկությունների արդիականացմանն ուղղված համատեղ իրագործված նախագծերի թիվը |
| մեքենաշինական ձեռնարկությունների արդիականացման հետ կապված ծախսերի աճ |
| արդյունաբերական արտադրանքի սուբկոնտրակտացիայի համակարգի զարգացմանն աջակցում | սուբկոնտրակտացիայի համակարգն օգտագործող մեքենաշինական ձեռնարկությունների թվի աճսուբկոնտրակտացիայի համակարգի շրջանակներում կնքվող պայմանագրերի ծավալների դինամիկա |
| 1. Մեքենաշինության ճյուղի համար անդամ պետությունների ձեռնարկությունների համատեղ արտադրած արտադրության միջոցների որակի որոշման նկատմամբ մոտեցումների կատարելագործումը
 | հաստոցաշինության եւ դրա հարակից ճյուղերում օգտագործվող բաղադրամասային բազան արտադրող կազմակերպությունների համար որակի կառավարման ստանդարտի մշակումն ու ներդրումը՝ ծրագրային կառավարման կորպորատիվ ստանդարտների ներդրման եւ գիտահետազոտական եւ փորձարարա– կոնստրուկտորական մշակումների իրագործման ռիսկերի կառավարման հաշվառմամբ | կամավոր հավաստագրման համակարգհավաստագրված մեքենաշինական արտադրությունների (տրամադրված հավաստագրերի) թիվըհավաստագրերի տրամադրման համար ձեռնարկությունների դիմումների թիվը |
| 1. Համատեղ արտադրված բարձր տեխնոլոգիական արտադրանքի արտահանման ներուժի զարգացում (անդամ պետությունների տարածքներում արտադրության մրցունակ միջոցների ստեղծում)
 | համատեղ արտադրված արտադրանքի արտահանման համար առաջխաղացման նպատակով զարգացման ինստիտուտների գործիքների եւ մեխանիզմների, այդ թվում՝ լիզինգային գործառնությունների ֆինանսավորման, արժութային ռիսկերի ապահովագրման եւ նվազեցման գործիքների օգտագործումերրորդ երկրներում ցուցահանդեսատոնավաճառային եւ էքսպոզիցիոն գործունեությանը, մարքետինգային եւ իմիջի բարձրացմանն ուղղված միջոցառումներին մասնակցություն  | զարգացման ինստիտուտների կողմից հավանության արժանացած նախագծերի թիվըերրորդ երկրներում ցուցահանդեսների, տոնավաճառների եւ այլ միջոցառումների թիվը |
| 1. Հաստոցաշինության եւ դրա հարակից ճյուղերում կադրային ներուժի զարգացմանն աջակցում
 | հաստոցաշինության ու դրա հարակից ճյուղերի ձեռնարկությունների ու մեքենաշինության համար կադրերի պատրաստումն իրականացնող տեխնիկական կրթական հաստատությունների արդյունավետ համագործակցության վերաբերյալ առաջարկների մշակում, այդ թվում՝ մասնագիտական ստանդարտների ձեւավորում | համագործակցության վերաբերյալ կնքված համաձայնագրերի թիվըկրթական հաստատություններում նախապատրաստում եւ վերապատրաստում անցած անձնակազմի թիվըհաստոցաշինության եւ դրա հարակից ճյուղերում աշխատանքի արտադրողականության դինամիկաարդիականացված ձեռնարկություններում աշխատանքի արտադրողականության դինամիկա |
|  | «WorldSkills» շարժման զարգացմանն աջակցում | միասնականացված մասնագիտական, այդ թվում՝ միջազգային ստանդարտների թիվը«WorldSkills» շարժման մասնակիցների թիվը |
| 1. Արտադրանքի կենսական ցիկլի սպասարկման ուղղվածությամբ մոդելի ձեւավորում
 | արտադրության մշակվող միջոցների համար բաղադրամասային բազայի միասնականացում եւ հարմարեցում թողարկվող սարքավորումներին | միասնականացված կոմպլեկտավորողների ցանկը |
|  | արտադրության միջոցների համար բաղադրամասային բազայի արտադրության տեղայնացման մեխանիզմների օգտագործում |  |
|  | սպասարկման ծառայությունների հեռավար մատուցում | հեռավար մատուցված ծառայությունների թիվը |
|  | արտադրության միջոցների սպասարկման ծառայության ցանցի զարգացում | սպասարկման կենտրոնների թիվը (սպասարկման ցանցի զարգացածությունը) |
|  | միասնական ծրագրային միջավայրի եւ միասնականացված ծրագրային ապահովման ստեղծում | միասնականացված ծրագրային ապահովման ցանկը |